《积善堂诗》
宋代·晃冲之

星次朝当赦，龙符夜改元。
忽传优老诏，周及庶臣门。
细札颁殊优，陪封锡异恩。
大酺堪一笑，束帛不须论。
缅想吾守盛，恭惟母德尊。
孝忠兼仲子，辞翰竞诸孙。
掖诰金鸾润，宫衣翠翟温。
万钱宾客贺，五色帝王言。
谖草开新夏，蟠桃属旧樽。
曲迎团扇度，舞接采衣翻。
冰下看鱼尾，霜边见笋根。
英声彤管在，绘事画屏存。
有客依同性，逢人问故园。
淹留惊伏腊，俛仰丑晨昏。